Tupolev Tu-154

Tupolev Tu-154 () on keskipitkän matkan matkustajakone, joka on muodostanut Neuvostoliiton ja Venäjän sekä IVY:n matkustajalentokonekaluston rungon monien vuosien ajan. Konetyypin ensilento tapahtui 1968 ja uuden Tu-154M:n, jossa on muun muassa taloudellisemmat suihkuturbiinimoottorit, vuonna 1984.

Tyypin sarjatuotanto päättyi 2006. Aviakor-tehtaan viimeiset Tupolev-tilaukset valmistuvat 2010.

Aeroflot teki viimeisen Tu-154-lennon 31. joulukuuta 2009. Yhtiöllä oli tuolloin vielä 23 konetta. Ne korvattiin käytössä Airbus A320:lla.

Konetta valmistettiin tuhat kappaletta. Se on ollut luotettava erityisesti pohjoisissa olosuhteissa. Tyypillä on kuitenkin varsin synkkä menneisyys, sillä onnettomuuksissa on tuhoutunut 66 konetta (6,6 % valmistetuista). Useimpien onnettomuuksien on väitetty johtuneen ihmisten virheistä, ei itse lentokoneen vioista. Tässä yhteydessä sitä voi verrata sitä läheisesti muistuttavaan yhdysvaltalaiseen vastineeseensa, Boeing 727:een, joita on menetetty 110 noin 1 800 valmistetusta koneesta (6,1 %).

Kone on hyvin meluisa. Ainoastaan TU-154M, paremmilla Solovjev-moottoreilla varustettu versio, saa lentää EU:n alueelle. Iranissa konetyypille on sattunut useita onnettomuuksia. Venäjällä 1990-luvulla sattuneet useat onnettomuudet johtuivat usein huollon laiminlyömisestä.

Erilaisia muunnoksia ovat Tu-154, Tu-154A, Tu-154B, Tu-154B1, Tu-154B2 ja Tu-154M.

Muunnoksia

Tu-154, Tu-154A, Tu-154B
Ensimmäinen Tu-154 tuli Aeroflotin käyttöön 1972. Aeroflot on käyttänyt kaikkia Kuznetsovin moottoreihin perustuvia tyyppejä. Tu-154A käytti tehokkaampia moottoreita, ja Tu-154B lisäsi edelleen lentoonlähtöpainoa. Tu-154S on Tu-154B:n rahtiversio.

Tu-155, Tu-156
Nämä muunnokset käyttivät polttoaineenaan metaania, Tu-155 keskimoottorissa ja Tu-156 kaikissa kolmessa moottorissa.

Tu-154M
Tu-154M on taloudellisemmilla Aviadvigatelin moottoreilla varustettu versio vuodelta 1982. Aeroflotin mukaan kone on useita länsikoneita luotettavampi. Konetyyppi on ainoa Tu-154-malli, jolla on lupa lentää Euroopan unionin alueelle.

Edeltäjiä ja seuraajia
Tupolev Tu-155, Tupolev Tu-156, Tupolev Tu-160, Tupolev Tu-204 ja Tupolev Tu-214.

Tulevaisuus
Vuonna 2003 Tupolev tarjosi uudeksi lyhyen ja keskipitkän matkan lentokoneeksi Tupolev Tu-234:ää (Tupolev Tu-204-300), mutta sitä paremmaksi osoittautui MS-21, joka on yhdistelmä Iljušin Il-214- ja Jakovlev Jak-242 -hankkeista. MS-21-100- (132 matkustajaa), MS-21-200- (156 matkustajaa) ja MS-21-300- (174 matkustajaa) koneiden uskotaan tulevaisuudessa korvaavan nykyisiä Tupolev Tu-154:iä matkustajaliikenteessä. MS-21 liittyy lisäksi kuljetuskoneversiossaan Intian ja Venäjän kuljetuskoneprojektiin.

Tammikuussa 2011 sattuneen onnettomuuden vuoksi Venäjän liikenneturvallisuusvirasto kehotti lentoyhtiöitä toistaiseksi lopettamaan lennot Tu-154B-koneilla. Vuonna 2013 Tupolev lopetti mallin valmistuksen.

Onnettomuuksia

Tu-154-koneita on menetetty 67: onnettomuuksissa 58, alasampumisissa tai muissa vastaavissa viisi ja kaappauksissa neljä. Konetyypin pahin onnettomuus sattui 10. heinäkuuta 1985, kun Aeroflotin lennolla 7425 käytetty Tu-154B-2 syöksyi lentäjän virheen vuoksi maahan lähellä Utškudukia nykyisen Uzbekistanin alueella. Kaikki 200 koneessa ollutta kuolivat onnettomuudessa.

1973 Aeroflot, Praha, 19. helmikuuta, Tšekkoslovakia (nyk. Tšekki): Kiitotie loppui tuuliolosuhteissa.
1975 Malév, Beirut, 30. syyskuuta, Libanon: Tuhoutui lähestyessään.
1976 Aeroflot, Macías Nguema, 1. kesäkuuta, Päiväntasaajan Guinea: Törmäsi vuoreen.
1977 Balkan Bulgarian Airlines, Al Baida, 2. joulukuuta, Libya: Polttoaine loppui matkalla varakentälle.
1978 Aeroflot, Maksatiha, Neuvostoliitto (nyk. Venäjä): Lentoinsinööri kytki pois polttoaineen syötön tankista toiseen.
1980 Tarom Nouadhibou, 7. elokuuta, Mauritania: Lentäjä luuli koskettavansa kenttää ja laskeutui veteen.
1980 Aeroflot, Alma-Ata, 7. heinäkuuta, Neuvostoliitto (nyk. Kazakstan): Tuhoutui nousussa sivutuulen vuoksi.
1981 Aeroflot, Norilsk, 16. marraskuuta, Neuvostoliitto (nyk. Venäjä): Tuhoutui laskussa laskutelinevian vuoksi.
1984 Aeroflot, Omsk, 11. lokakuuta, Neuvostoliitto (nyk. Venäjä): Törmäsi kahteen lentokenttäajoneuvoon.
1984 Aeroflot, Krasnojarsk, 23. joulukuuta, Neuvostoliitto (nyk. Venäjä): Tuhoutui moottoripalosta johtuneessa hätälaskeutumisessa.
1985 Aeroflot Utšuduk, 10. heinäkuuta, Neuvostoliitto (nyk. Uzbekistan, Aeroflotin lento 7425): Sakkasi.
1988 Aeroflot Krasnovodsk, 18. tammikuuta, Neuvostoliitto (nyk. Turkmenistan): Runko katkesi kahtia laskeuduttaessa.
1991 Aeroflot Leningrad, 23. toukokuuta, Venäjä: Tuhoutui väärässä kulmassa laskeutumisen vuoksi.
1992 Georgian Air Tbilisi, 20. heinäkuuta, Georgia: Putosi nousussa vääränlaisen lastaamisen aiheuttaman painopistevirheen vuoksi.
1993 Iran Air Tours Teheran, 22. syyskuuta, Iran: Törmäsi nousukäytävään tulleen Suhoi Su-24 -hävittäjän kanssa.
1993 Transair Georgia Suhumi, 22. syyskuuta, Georgia: Ammuttiin alas ilmaannousuyrityksessä.
1994 Baikal Air Irkutsk, 3. tammikuuta, Venäjä: 120 ihmistä kuoli. Kaikissa kolmessa moottorissa vika nousussa.
1994 China Northwest Airlines Xian, 6. kesäkuuta, Kiina: Tu-154M rikkoontui ilmassa autopilotin vian vuoksi.
1995 Far East Aviation Grossevitši, 7. joulukuuta, Venäjä: Syöksykierre oikealle vain vasemmanpuoleisen polttoaineen käytön vuoksi.
1996 Vnukovo Airlines Spitsbergen, 29. elokuuta, Norja: Törmäsi lähestyessään.
1996 Foreign Kazakh Airways New Delhi, 12. joulukuuta, Intia: Törmäsi Saudi Arabian Airlinesin B-747:ään.
1997 Saksan ilmavoimat 120 km Namibiasta länteen, 13. syyskuuta, Namibia: Törmäsi matalalla lentäessään Yhdysvaltain ilmavoimien koneeseen.
1997 Tajikistan Airlines Sharjah, 15. joulukuuta, Yhdistyneet arabiemiraatit: Tuhoutui alhaisessa lähestymisessä.
1998 Cubana de Aviacion Quito, 29. elokuuta, Ecuador: Moottorivika kolmannella nousuyrityksellä.
1999 China Southwest Airlines Ruian, 24. helmikuuta, Kiina: Räjähdys ilmassa, China Northwest Airlines: putosi lähestyessään.
2001 Vladivostok Avia Burdanovka, 3. heinäkuuta, Venäjä: Kääntyi ja katkesi kahtia lähestymisessä.
2001 Sibir Airlines Tel Avivista Siperiaan Mustanmeren yllä Sotšin lähellä, 4. lokakuuta (Siberia Airlinesin lento 1812), Koneen pudotti ilmatorjuntaohjus, joka ammuttiin Ukrainan asevoimien harjoituksessa. Ukraina maksoi uhrien perheille korvauksia.
2002 Iran Air Tours Khorramabad, 12. helmikuuta, Iran: Törmäys vuoreen.
2002 Bashkirian Airlines Überlingen, 1. heinäkuuta, Saksa (Überlingenin lento-onnettomuus): Yhteentörmäys DHL:n rahtikoneen kanssa.
2004 Sibir Airlines Millerovo, 24. elokuuta, Venäjä: Räjähdys ilmassa – todennäköisesti heksogeenilla suoritettu pommiräjäytys.
2006 Pulkovo Aviation Enterprise Donetsk, 22. elokuuta, Ukraina: Ukonilma.
2006 Iran Airtour Mašhad, 1. syyskuuta, Iran
2007 UTair Samara, 17. maaliskuuta, Venäjä: Kärsi vakavista rakenteellisista vaurioista laskeutuessa. Kuusi kuoli.
2009 Caspian Airlines 15. heinäkuuta, Qazvin, Iran: Syöksyi maahan 16 minuuttia nousun jälkeen. 168 kuoli.
2010 Smolensk, Venäjä, 10. huhtikuuta (Smolenskin lento-onnettomuus 2010): Syöksyi maahan. Kaikki 96 matkustajaa kuolivat, mukaan lukien Puolan presidentti Lech Kaczyński.
2010 Dagestan Airlines Moskova, Venäjä, 4. joulukuuta: Kone teki pakkolaskun Domodedovon kentälle, suistui pois kiitotieltä ja törmäsi rakennuksiin. Koneessa oli noin 170 ihmistä. Kaksi kuoli ja kymmeniä loukkaantui.
2011 Kolavia Airlines Siperia, Venäjä, 1. tammikuuta: Koneen moottori syttyi tuleen kiitotiellä. Kone oli juuri lähdössä kohti Moskovaa. 134 matkustajasta kolme kuoli ja 46 loukkaantui.
2016 Venäjän puolustusvoimat, Sotši, Venäjä, 25. joulukuuta (Venäjän puolustusministeriön Tu-154-onnettomuus): Kone putosi Mustaanmereen toistaiseksi tuntemattomasta syystä. Kone oli lennättämässä armeijan henkilöstöä, mediaa sekä Aleksandrovin kuoron jäseniä Syyriaan Venäjän tukikohtaan uudenvuoden juhlallisuuksiin. Koneessa oli 91 ihmistä, joista toistaiseksi yksi on löydetty ja vahvistettu kuolleeksi.

Konetyyppiä käyttäneitä ja käyttäviä lentoyhtiötä
Aeroflot, Baikal Air, Balkan Bulgarian Airlines,  Bashkirian Airlines, Belavia, China Northwest Airlines, China Southwest Airlines, Dagestan Airlines, Far East Aviation, Foreign Kazakh Airways, Georgian Air, Iran Air Tours, Lot, Luftwaffe, Malév, Sibir Airlines, Tajikistan Airlines, Tarom, Transair Georgia, Vladivostok Avia, Vnukovo Airlines, Air Koryo.

Katso myös
Boeing 727
Hawker Siddeley Trident

Lähteet

Aiheesta muualla

TU-154 Aircraft Family by PSC Tupolev 
 Туполев Ту-154 

Tu-154
Seulonnan keskeiset artikkelit
Neuvostoliittolaiset matkustajalentokoneet
1960-luvun matkustajalentokoneet